
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  ๔  ธันวาคม  พ.ศ. ๒๕๖๕
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

๑.
ก. จงแสดงคำประณามและปฏิญญา(ของพระอนุรุทธาจารย์) ทั้งบาลีและคำแปล
ข. จงแสดงความหมายของคำดังต่อไปนี้ สมฺมาสมฺพุทฺธํ  สสทฺธมฺมคณุตฺตมํ  ภาสิสฺสํ
๒. ให้แสดงความหมายชื่อจิตดังต่อไปนี้ 
ก. กามาวจรจิต  


ข. อกุศลจิต  

ค. อโสภณจิต  


ง. รูปาวจรจิต  


จ. มหัคคตจิต 
๓. จงแสดงบาลีพร้อมทั้งคำแปลในจิต   ดังต่อไปนี้

ก. โลภมูลจิตดวงที่ ๑

ข. โทสมูลจิตดวงที่ ๒

ค. โมหมูลจิตดวงที่ ๑

ง. สุขสหคตกายวิญญาณจิต ๑
จ. ตติยฌานวิปากจิต ๑
๔.   ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง   แสดงมาพร้อมความหมาย 
๕.
ก. เจตสิก ๕๒ นั้น  ว่าโดยราสีมีเท่าไร  คืออะไรบ้าง และในราสีหนึ่ง ๆ มีจำนวนเท่าไร  คืออะไรบ้าง ?


ข. คำว่า “นิยตโยคี”  หมายความว่าอย่างไร  มีจำนวนเท่าไร  คืออะไรบ้าง ? และจำแนกอนิยตโยคีเจตสิก โดย
นานากทาจิเจตสิก  กทาจิเจตสิก  สหกทาจิเจตสิก
๖.  จงแสดงสัมปโยคนัยในเจตสิกดังต่อไปนี้ ว่าประกอบได้ในจิตเท่าไร อะไรบ้าง 
        
ก. วิตกเจตสิก  

ประกอบได้ในจิตเท่าไร  คืออะไรบ้าง 

ข. วิจารเจตสิก  

ประกอบได้ในจิตเท่าไร  คืออะไรบ้าง 

ค. ปีติเจตสิก  

ประกอบได้ในจิตเท่าไร  คืออะไรบ้าง

ง. ฉันทเจตสิก  

ประกอบได้ในจิตเท่าไร  คืออะไรบ้าง 

จ. ปัญญาเจตสิก

ประกอบได้ในจิตเท่าไร  คืออะไรบ้าง 
๗. จงแสดงสังคหนัย  ในจิตดังต่อไปนี้  ว่ามีเจตสิกประกอบได้เท่าไร  คืออะไรบ้าง

ก.  โลภมูลจิตดวงที่ ๒

ข.  หสิตุปปาทจิต
ค.  มหากุศลจิตดวงที่ ๘

ง.  มหากริยาจิตดวงที่ ๖

จ.  ฌานจิต  ๖๗
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

๙.  
ก. ให้แสดงจำนวนของ  กรรม  จิต  อุตุ  อาหาร  ที่สามารถทำให้รูปเกิดขึ้นได้โดยเฉพาะ

ข. กำเนิดของสัตว์ทั้งหลายมีจำนวนเท่าไร คืออะไรบ้าง จงแสดงพร้อมบอกความหมาย
๑๐. จงแสดงนิพพาน ๑  นิพพาน ๒  และนิพพาน ๓  พร้อมความหมายตามลำดับ ?

---------------------------------------------
ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบวันจันทร์ที่  ๕  ธันวาคม  พ.ศ. ๒๕๖๕
วิชา  : จิต  เจตสิก  รูป  นิพพาน   

๕ ข้อ  

๒๕ คะแนน  

เวลา  ๑๕  นาที
๑.  
ก. สัทธรรมมีกี่อย่าง ?  คืออะไรบ้าง ?

ข. ธรรมชาติของจิตเมื่อว่าโดยสรุปแล้วมีเท่าไร  คืออะไรบ้าง ?

ตอบ 
ก. สัทธรรมมี  ๓  อย่างคือ
๑. ปริยัติสัทธรรม  ได้แก่  พระบาลีและอรรถกถา
๒. ปฏิบัติสัทธรรม  ได้แก่ การรักษาศีล  การถือธุดงค์  การเจริญสมถกรรมฐานและวิปัสสนากรรมฐาน
๓. ปฏิเวธสัทธรรม  ได้แก่  มรรค  ผล  นิพพาน  ฌาน  อภิญญา

ข. ธรรมชาติของจิตเมื่อว่าโดยสรุปแล้ว  มี  ๓  ประการคือ
     
๑.  มีการรับอารมณ์อยู่เสมอ
     
๒.  เป็นเหตุให้เจตสิกทั้งหลายรู้อารมณ์ได้คล้าย ๆ  กับผู้นำ
     
๓.  ทำให้สิ่งที่มีชีวิตและไม่มีชีวิตวิจิตรพิสดาร


๒. คำว่า สมฺปยุตฺตํ  นั้น มีกี่อย่าง  คืออะไรบ้าง
ตอบ
คำว่า สมฺปยุตฺตํ  นั้น มี ๕ อย่าง คือ

ทิฏฺฐฃิคตสมฺปยุตฺตํ  ปฏิฆสมฺปยุตฺตํ  วิจิกิจฺฉาสมฺปยุตฺตํ  อุทฺธจฺจสมฺปยุตฺตํ  ญฃาณสมฺปยุตฺตํ
๓. 
ก. ในจิต ๑๒๑ นั้น  จิตดวงไหนที่มีเจตสิกประกอบได้มากที่สุด  มีจำนวนเจตสิกเท่าไร ?คืออะไรบ้าง?

ข. เจตสิกที่ประกอบกับจิตได้น้อยที่สุด  มีกี่ดวงคืออะไรบ้าง  และประกอบกับจิตอะไรบ้าง?
ตอบ
ก. ในจิต ๑๒๑ นั้น จิตที่มีเจตสิกประกอบได้มากที่สุดมี  ๒ ดวง คือ มหากุศลจิตดวงที่ ๑  กับดวงที่ ๒                                             มีเจตสิกประกอบ ๓๘ ดวงคือ  อัญญสมานเจตสิก ๑๓  โสภณเจตสิก ๒๕
ข. เจตสิกที่ประกอบกับจิตได้น้อยที่สุด  มี ๑ ดวงคือ  วิจิกิจฉาเจตสิก  และประกอบกับวิจิกิจฉาสัมปยุตตจิต
๔.  รูปมีจำนวนเท่าไร  คืออะไรบ้าง ให้แสดงชื่อของรูปเหล่านั้นมาตามลำดับโดยเฉพาะ ๆ 
ตอบ       รูปมีจำนวน ๒๘ คือ       ปฐวี 
       อาโป  
       เตโช
  วาโย

จักขุปสาท        โสตปสาท     ฆานปสาท
  ชิวหาปสาท 
กายปสาท
รูปารมณ์          สัททารมณ์   คันธารมณ์
  รสารมณ์
โผฏฐัพพารมณ์
อิตถีภาวะ         ปุริสภาวะ    หทยะ 
  ชีวิตะ
          อาหาระ
ปริจเฉทะ          กายวิญญัติ  วจีวิญญัติ      ลหุตา           มุทุตา  
กัมมัญญตา        อุปจยะ
     สันตติ
  ชรตา
          อนิจจตา
หมายเหตุ  สำหรับโผฏฐัพพารมณ์นั้นได้แก่ ปถวี  เตโช  วาโย  ที่เป็นมหาภูตรูปนั้นเอง  ฉะนั้น  ถ้านับรูป โดยลำดับแล้ว  รูปก็คงมีจำนวน ๒๘ 

๕.  คำว่า  “นิพพาน”  เมื่อแยกบทออกแล้วมีกี่บท  และให้บอกความหมายของบทนั้น ๆ ด้วย  และจงแปลวจนัตถะดังต่อไปนี้
                          วินติ    สํสิพฺพตีติ    =   วานํ
                          วานโต  นิกฺขนฺตนฺติ  =   นิพฺพานํ
ตอบ
คำว่า  “นิพพาน”  เมื่อแยกบทออกแล้วมี  ๒  บทคือ  นิ + วาน.  นิ  แปลว่าพ้น  วาน  แปลว่าธรรมที่เป็นเครื่องเกี่ยวโยงไว้  หมายถึง  ตัณหา  เมื่อรวม ๒  บทเข้ากันแล้วเป็น  นิวาน  แปลว่า  ธรรมที่พ้นจากเครื่องเกี่ยวโยง  หมายถึงพ้นจากตัณหา  ดังมีวจนัตถะแสดงว่า
    
วินติ  สํสิพฺพตีติ = วานํ  ธรรมชาติใดย่อมเป็นผู้เกี่ยวไว้  ฉะนั้น  ธรรมชาตินั้นชื่อว่า  วาน  ได้แก่  ตัณหา               
    
วานโต  นิกฺขนฺตนฺติ = นิพฺพานํ ธรรมชาติใดย่อมพ้นจากเครื่องเกี่ยวโยง คือตัณหา  ฉะนั้น ธรรมชาตินั้นชื่อว่า นิพพาน
----------------------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๕
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะตรี
สอบ วันอาทิตย์ที่  ๔  ธันวาคม  พ.ศ. ๒๕๖๕
วิชา  : จิต  เจตสิก  รูป  นิพพาน         ๑๐  ข้อ  
รวม   ๑๐๐  คะแนน

เวลา  ๔ ชม.

1. ก. จงแสดงคำประณามและปฏิญญา(ของพระอนุรุทธาจารย์) ทั้งบาลีและคำแปล
ข. จงแสดงความหมายของคำดังต่อไปนี้ สมฺมาสมฺพุทฺธํ  สสทฺธมฺมคณุตฺตมํ  ภาสิสฺสํ

ตอบ
ก. แสดงคำประณามและปฏิญญาทั้งบาลีและคำแปล ดังต่อไปนี้



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย  ภาสิสฺสํ

อภิธมฺมตฺถสงฺคหํ ฯ

ข้าพระพุทธเจ้า (พระอนุรุทธาจารย์) ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรม  และคณะพระอริยสงฆ์เจ้าทั้งหลาย  ซึ่งเป็นผู้อุดมแล้ว  จักแต่งคัมภีร์ที่มีนาม  อภิธัมมัตถสังคหะต่อไป

ข. สมฺมาสมฺพุทฺธํ
หมายความว่า ผู้ตรัสรู้เญยยธรรมทั้งปวงตามลำพังพระองค์เอง  อย่างถูกถ้วนได้แก่พระสัมมาสัมพุทธะจำพวกเดียว เป็นการปฏิเสธปัจเจกพุทธะ  สาวกพุทธะทั้งสอง

สสทฺธมฺมคณุตฺตมํ  หมายความว่า พร้อมด้วยพระสัทธรรม และคณะพระอริยสงฆ์เจ้าทั้งหลาย ซึ่งเป็นผู้อุดม

ภาสิสฺสํ

หมายความว่า  เป็นคำรับรองว่าจะแต่ง
๒.ให้แสดงความหมายชื่อจิตดังต่อไปนี้ 
ก. กามาวจรจิต  

ข. อกุศลจิต  

ค. อโสภณจิต  


ง. รูปาวจรจิต  

จ. มหัคคตจิต 
ตอบ
ก.  กามาวจรจิต  หมายความว่า  จิตที่ท่องเที่ยวเกิดอยู่ในภูมิ อันเป็นที่เกิดแห่งวัตถุกามและกิเลสกามเป็นส่วนมาก  
ข.  อกุศลจิต  หมายความว่า จิตที่มีโทษและให้ผลตรงกันข้ามกับกุศลจิตหรือเป็นจิตที่ประกอบกับอกุศลเจตสิก

ค.  อโสภณจิต  หมายความว่า จิตที่นอกจากโสภณจิตที่เป็นจิตสวยงามหรือเป็นจิตที่ไม่ได้เกิดพร้อมกัน
กับโสภณเจตสิก


ง.  รูปาวจรจิต  หมายความว่า  จิตทั้ง  ๑๕  ดวงนี้  ท่องเที่ยวเกิดอยู่ในภูมิอันเป็นที่เกิดแห่งวัตถุรูปและกิเลสรูปเป็นส่วนมาก     
จ.  มหัคคตจิต  หมายความว่า  จิตที่เข้าถึงความเป็นใหญ่  และประเสริฐ  
๓. จงแสดงบาลีพร้อมทั้งคำแปลในจิต   ดังต่อไปนี้

ก. โลภมูลจิตดวงที่ ๑

ข. โทสมูลจิตดวงที่ ๒

ค. โมหมูลจิตดวงที่ ๑

ง. สุขสหคตกายวิญญาณจิต ๑

จ. ตติยฌานวิปากจิต ๑
ตอบ
แสดงบาลีพร้อม คำแปล ดังนี้
1. โลภมูลจิตดวงที่ ๑
โสมนสฺสสหคตํ  ทิฏฺฐฃิคตสมฺปยุตฺตํ  อสงฺขาริกํ  จิตที่เกิดขึ้นโดยไม่มีการชักชวน  พร้อมด้วยความดีใจ  ประกอบด้วยความเห็นผิด
2. โทสมูลจิตดวงที่ ๒
โทมนสฺสสหคตํ  ปฏิฆสมฺปยุตฺตํ  สสงฺขาริกํ
จิตที่เกิดขึ้นโดยมีการชักชวน  พร้อมด้วยความเสียใจ  ประกอบด้วยความโกรธ
3. โมหมูลจิตดวงที่ ๑
อุเปกฺขาสหคตํ  วิจิกิจฺฉาสมฺปยุตฺตํ
จิตที่เกิดขึ้นพร้อมด้วยความเฉย ๆ ประกอบด้วยความสงสัย
4. สุขสหคตกายวิญญาณจิต ๑
สุขสหคตํ  กายวิญฺญฃาณํ
จิตที่อาศัยกายวัตถุ  รู้สึกโผฏฐัพพารมณ์ที่ดี  เกิดขึ้นพร้อมด้วยสุขเวทนา 
5. ตติยฌานวิปากจิต ๑
ปีติสุขเอกคฺคตาสหิตํ  ตติยชฺฌานวิปากจิตฺตํ
ตติยฌานวิปากจิต ๑ ที่เกิดพร้อมด้วยองค์ฌาน ๓ คือ ปีติ  สุข  เอกัคคตา
๔.   ในจิต  ๑๒๑  ดวงนั้น  เมื่อจำแนกเป็นนัย ๆ แล้วมีกี่นัย  คืออะไรบ้าง   แสดงมาพร้อมความหมาย 
ตอบ
จำแนกจิต ๑๒๑ เป็นนัย ๆ  มีอยู่  ๙  นัย  คือ

๑.  ชาติเภทนัย
   การแยกประเภทของจิตโดยชาติ  มี  ๔  ชาติ  คือ  อกุศลชาติ  กุศลชาติ 

 วิปากชาติ,  กริยาชาติ

๒.  ภูมิเภทนัย 
   การแยกประเภทของจิตโดยภูมิทั้ง  ๔  คือ กามภูมิ  รูปภูมิ  อรูปภูมิ 

โลกุตตรภูมิ

๓.  โสภณเภทนัย   การแยกประเภทของจิตโดยอโสภณะ และโสภณะ

๔.  โลกเภทนัย
    การแยกประเภทของจิตโดยโลกียะ และโลกุตตระ

๕.  เหตุเภทนัย
    การแยกประเภทของจิตโดยอเหตุกะ และสเหตุกะ

๖.  ฌานเภทนัย       การแยกประเภทของจิตโดยอฌาน และฌาน

๗.  เวทนาเภทนัย    การแยกประเภทของจิตโดยเวทนา  ๕  คือ  สุขเวทนา  ทุกขเวทนา  

โสมนัสเวทนา  โทมนัสเวทนา  อุเบกขาเวทนา

๘.  สัมปโยคเภทนัย  การแยกประเภทของจิตโดยสัมปยุตต์ และวิปปยุตต์

๙.  สังขารเภทนัย      การแยกประเภทของจิตโดยอสังขาริก และสสังขาริก
๕.
ก. เจตสิก ๕๒ นั้น  ว่าโดยราสีมีเท่าไร  คืออะไรบ้าง และในราสีหนึ่งๆ  มีจำนวนเท่าไร  คืออะไรบ้าง ?

ข. คำว่า “นิยตโยคี”  หมายความว่าอย่างไร  มีจำนวนเท่าไร  คืออะไรบ้าง ? และจำแนกอนิยตโยคีเจตสิก 
โดยนานากทาจิเจตสิก  กทาจิเจตสิก  สหกทาจิเจตสิก
ตอบ
ก. เจตสิก ๕๒ ดวงนั้น  เมื่อว่าโดยราสีมี ๓ ราสี คือ

๑. อัญญสมานราสีเจตสิก  ๒.  อกุศลราสีเจตสิก  ๓. โสภณราสีเจตสิก

๑. อัญญสมานราสีเจตสิก มี ๑๓ ดวง คือ สัพพจิตตสาธารณเจตสิก ๗ ปกิณณกเจตสิก ๖


๒. อกุศลราสีเจตสิก  มี ๑๔ ดวง คือ โมจตุกเจตสิก ๔ โลติกเจตสิก ๓ โทจตุกเจตสิก ๔ ถิทุกเจตสิก ๒  วิจิกิจฉาเจตสิก ๑

๓. โสภณราสีเจตสิก  มี ๒๕  ดวงคือ  โสภณสาธารณเจตสิก ๑๙ วิรตีเจตสิก ๓  อัปปมัญญาเจตสิก ๒  
ปัญญาเจตสิก ๑

ข . คำว่า  “นิยตโยคี”  หมายความว่า  เจตสิกที่ประกอบได้แน่นอน มี ๔๑ ดวง คือ
อัญญสมานเจตสิก ๑๓  โมจตุกเจตสิก ๔    โลภเจตสิก ๑   ทิฏฐิเจตสิก ๑    โทสเจตสิก ๑    วิจิกิจฉาเจตสิก ๑  
โสภณเจตสิก ๒๐ (เว้นวิรตีเจตสิก ๓  อัปปมัญญาเจตสิก ๒)

นานากทาจิเจตสิก  มี  ๘  คือ  อิสสา  มัจฉริยะ  กุกกุจจะ  วิรตีเจตสิก ๓  กรุณา  มุทิตา
กทาจิเจตสิก มี ๑  คือ  มานะ
สหกทาจิเจตสิก มี  ๒  คือ  ถินะ  มิทธะ
๖.  จงแสดงสัมปโยคนัยในเจตสิกดังต่อไปนี้ ว่าประกอบได้ในจิตเท่าไร อะไรบ้าง 
        
ก. วิตกเจตสิก  

ประกอบได้ในจิตเท่าไร  คืออะไรบ้าง 

ข. วิจารเจตสิก  

ประกอบได้ในจิตเท่าไร  คืออะไรบ้าง 

ค. ปีติเจตสิก  

ประกอบได้ในจิตเท่าไร  คืออะไรบ้าง

ง. ฉันทเจตสิก  

ประกอบได้ในจิตเท่าไร  คืออะไรบ้าง 

จ. ปัญญาเจตสิก

ประกอบได้ในจิตเท่าไร  คืออะไรบ้าง 
ตอบ
แสดงสัมปโยคนัยในเจตสิกดังต่อไปนี้ 

ก.  วิตกเจตสิก  ประกอบได้ในจิต  ๕๕  ดวงคือ กามจิต ๔๔ (เว้นทวิปัญจวิญญาณจิต ๑๐)  ปฐมฌานจิต  ๑๑  
ข. วิจารเจตสิก  ประกอบได้ในจิต  ๖๖ ดวง คือ กามจิต ๔๔ (เว้นทวิปัญจวิญญาณจิต ๑๐) ปฐมฌานจิต ๑๑  
ทุติยฌานจิต ๑๑
ค. ปีติเจตสิก  ประกอบได้ในจิต  ๕๑ ดวง คือ กามโสมนัสสหคตจิต ๑๘ ปฐมฌานจิต ๑๑ ทุติยฌานจิต ๑๑   
ตติยฌานจิต ๑๑
ง. ฉันทเจตสิก ประกอบได้ในจิต ๑๐๑  ดวง คือ กามจิต ๓๔ (เว้นโมหมูลจิต ๒  อเหตุกจิต ๑๘)  มหัคคตจิต ๒๗  โลกุตตรจิต ๔๐

จ. ปัญญาเจตสิก     ประกอบได้ในจิต ๔๗ หรือ ๗๙  ดวงคือ มหากุศลญาณสัมปยุตตจิต ๔  
มหาวิบากญาณสัมปยุตตจิต ๔  มหากริยาญาณสัมปยุตตจิต ๔  มหัคคตจิต ๒๗  โลกุตตรจิต ๘ หรือ ๔๐
๗. จงแสดงสังคหนัย  ในจิตดังต่อไปนี้  ว่ามีเจตสิกประกอบได้เท่าไร  คืออะไรบ้าง

ก.  โลภมูลจิตดวงที่ ๒

ข.  หสิตุปปาทจิต
ค.  มหากุศลจิตดวงที่ ๘

ง.  มหากริยาจิตดวงที่ ๖

จ.  ฌานจิต  ๖๗
ตอบ
ก. โลภมูลจิตดวงที่ ๒   มีเจตสิกประกอบได้  ๒๑ ดวงคือ  อัญญสมานเจตสิก ๑๓,  โมจตุกเจตสิก ๔                  โลภะ,  ทิฏฐิ,  ถิทุกเจตสิก ๒

ข. หสิตุปปาทจิต  มีเจตสิกประกอบได้ ๑๒  ดวงคือ  อัญญสมานเจตสิก  ๑๒  (เว้นฉันทะ)

ค. มหากุศลจิตดวงที่ ๘ มีเจตสิกประกอบได้ ๓๖ ดวงคือ อัญญสมานเจตสิก  ๑๒ (เว้นปีติ), 

โสภณเจตสิก ๒๔ (เว้นปัญญา)
ง. มหากริยาจิตดวงที่ ๖  มีเจตสิกประกอบได้  ๓๔ ดวงคือ  อัญญสมานเจตสิก ๑๒ (เว้นปีติ) 
โสภณเจตสิก ๒๒    (เว้นวิรตี ๓)

จ. ฌานจิต ๖๗  มีเจตสิกประกอบได้ ๓๘ ดวงคือ อัญญสมานเจตสิก ๑๓,   โสภณเจตสิก ๒๕
๘.
ก. ให้แสดงคาถารูปปรมัตถ์  พร้อมคำแปล
ข.  ในรูป  ๒๘  นั้น  เมื่อจัดเป็นประเภทใหญ่  และประเภทเล็กแล้วมีจำนวนเท่าไร  คืออะไรบ้าง ?

ตอบ
ก.  แสดงคาถารูปปรมัตถ์พร้อมคำแปล
              


สมุทฺเทสา  วิภาคา  จ              สมุฏฺฐฃานา   กลาปโต
              


ปวตฺติกฺกมโต  เจติ                  ปญฺจธา  ตตฺถ  สงฺคโห
การแสดงสงเคราะห์รูปในรูปปริจเฉทนี้  พระอนุรุทธาจารย์แสดงเป็น  ๕  นัย  คือ
๑.  รูปสมุทเทสนัย
การแสดงรูปโดยสังเขป
๒.  รูปวิภาคนัย   
การจำแนกรูปโดยพิสดาร
๓.  รูปสมุฏฐานนัย 
การแสดงสมุฏฐานของรูป
๔.  รูปกลาปนัย   
การแสดงรูปที่เกิดขึ้นเป็นหมวด ๆ
๕.  รูปปวัตติกกมนัย
การแสดงความเกิดขึ้นพร้อมด้วยความดับของรูปตามลำดับ
ข.  ในรูป ๒๘ นั้น 
เมื่อจัดเป็นประเภทใหญ่แล้ว  มี ๒ คือ   ๑. นิปผันนรูป  ๑๘   ๒. อนิปผันนรูป ๑๐
เมื่อจัดเป็นประเภทเล็กแล้ว  มี ๑๑ คือ   
๑. มหาภูตรูป ๔       
๗. อาหารรูป ๑
๒. ปสาทรูป ๕        
๘. ปริจเฉทรูป ๑
๓. วิสยรูป ๗ หรือ ๔  
๙. วิญญัติรูป ๒
๔. ภาวรูป ๒           
๑๐. วิการรูป ๕ หรือ ๓
๕. หทยรูป ๑         
๑๑. ลักขณรูป ๔
๖. ชีวิตรูป ๑
๙.  
ก. ให้แสดงจำนวนของ  กรรม  จิต  อุตุ  อาหาร  ที่สามารถทำให้รูปเกิดขึ้นได้โดยเฉพาะ

ข. กำเนิดของสัตว์ทั้งหลายมีจำนวนเท่าไร คืออะไรบ้าง จงแสดงพร้อมบอกความหมาย
ตอบ
ก. กรรม    ได้แก่  กรรม  ๒๕  คือเจตนาที่อยู่ในอกุศลจิต ๑๒  มหากุศลจิต ๘  รูปาวจรกุศลจิต ๕  
รวมเป็น กรรม  ๒๕
จิต        ได้แก่  จิต  ๗๕  (เว้นทวิปัญจวิญญาณจิต ๑๐  อรูปวิบาก ๔  ปฏิสนธิจิตของสัตว์ทั้งหลายและจุติจิตของพระอรหันต์)  เจตสิก  ๕๒  ที่ในปัจจุบันภพ
อุตุ        ได้แก่   สีตเตโช  ความเย็น  อุณหเตโช  ความร้อน  ที่อยู่ภายในและภายนอกสัตว์
อาหาร   ได้แก่  โอชาที่อยู่ในอาหารต่าง ๆ
ข.        กำเนิดของสัตว์  มี  ๔  อย่างคือ
๑)  สังเสทชะกำเนิด         หมายถึง  เกิดในที่ที่มียางเหนียว
๒)  โอปปาติกะกำเนิด     หมายถึง  เกิดผุดขึ้นโตทันที  คล้ายกับว่าตกลงมาจากที่สูง
๓)  อัณฑชะกำเนิด          หมายถึง  เกิดในฟอง
๔)  ชลาพุชะกำเนิด          หมายถึง  เกิดในมดลูก
๑๐. จงแสดงนิพพาน ๑  นิพพาน ๒  และนิพพาน ๓  พร้อมความหมายตามลำดับ ?

ตอบ
นิพพาน  มี ๑ คือ 
พระนิพพาน  เมื่อว่าโดยสภาวะลักขณะแล้วมีอยู่อย่างเดียว  
คือสันติลักขณะ  หมายถึงสงบจากกิเลสและขันธ์ ๕  ทั้งหลาย
นิพพาน มี ๒  คือ   
๑.  สอุปาทิเสสนิพพาน หมายความว่า  นิพพานที่เป็นไปกับขันธ์ ๕  คือ  วิบากและกัมมชรูปที่เหลือจากกิเลสทั้งหลาย  ได้แก่  นิพพานของพระอรหันต์ที่ยังมีชีวิตอยู่
๒.  อนุปาทิเสสนิพพาน  หมายความว่า  นิพพานที่ไม่มีขันธ์ ๕  คือ  วิบากและกัมมชรูปเหลืออยู่  ได้แก่  นิพพานของพระอรหันต์ที่ปรินิพพานแล้ว
นิพพาน  มี ๓  คือ
1. สุญญตนิพพาน หมายความว่า  ความเป็นอยู่ของพระนิพพานนั้นสูญสิ้นจากกิเลส และขันธ์ ๕ 
ไม่มีอะไรเหลืออยู่แล้ว
๒.  อนิมิตตนิพพาน  หมายความว่า  ความเป็นอยู่ของพระนิพพานนั้น ไม่มีนิมิต  เครื่องหมาย  รูปร่างสัณฐาน สีสัน วรรณะอย่างใดเลย
        
๓.  อัปปณิหิตนิพพาน  หมายความว่า  ความเป็นอยู่ของพระนิพพานนั้น  ไม่มีอารมณ์ที่น่าปรารถนาด้วยโลภะและไม่มีตัณหาที่เป็นตัวต้องการอยู่ในนิพพานนั้น
---------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
